《夜登镇远楼作》
宋代·赵载

边城屹屹拂云端，塞草荒凉玉宇寒。九曲星河天欲曙，三通鼓角夜将阑。

虚涵万象明蟾迥，斜挂层峰列宿团。四望遥连浑似水，玉门辉映有无看。

作者简介：赵载，字子厚，梓潼（今属四川）人。光宗绍熙四年（一一九三）进士（清嘉庆《四川通志》卷一二三）。为怀安军教授。事见民国《金堂县续志》卷九。